Държавен вестник, бр. 76, 2009 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  76
Чл.  3. (1) Съветът е колективен орган, който 
се състои от председател и шестима членове. 
(2) Председателят на съвета е заместник-
министър на правосъдието.
(3) Председателят и всеки от членовете 
имат по един заместник.
(4) Поименният състав на съвета се опре-
деля от министъра на правосъдието по пред-
ложение на ръководителите на съответните 
ведомства.
Чл. 4. (1) Председателят:
1. представлява съвета;
2. одобрява дневния ред на всяко заседание;
3. свиква заседанията на съвета;
4. ръководи заседанията и цялостната ра-
бота на съвета.
(2) В отсъствие на председателя функциите 
му се изпълняват от неговия заместник.
Чл.  5. Всеки член на съвета участва в 
заседанието лично. При отсъствие на член 
на съвета – в заседанието участва неговият 
заместник.
Чл. 6. За участието си във всяко заседание 
председателят на съвета и членовете му по-
лучават възнаграждение в размер, определен 
от министъра на правосъдието.
Чл. 7. (1) Съветът е постоянно действащ 
орган. 
(2) Заседанията на съвета се провеждат не 
по-малко от три пъти месечно.
(3) Резюме на одобрения от председателя 
дневен ред се изпраща по електронен път на 
членовете на съвета не по-късно от три дни 
преди деня на заседанието за запознаване.
(4) При необходимост по решение на всич-
ки присъстващи на заседанието членове на 
съвета дневният ред може да бъде изменен 
или допълнен.
(5) Материалите по дневния ред се пре-
доставят на членовете на съвета в дирекция 
„Международна правна закрила на детето и 
международни осиновявания“ за запознаване.
Чл. 8. Председателят и членовете на съвета 
подписват декларация за спазване изисквани-
ята по чл. 120 СК.
Чл. 9. (1) Заседанията на съвета са закрити. 
(2) По изключение, в зависимост от въ-
просите, включени в дневния ред, отделно 
заседание може да бъде открито по разпо-
реждане на председателя. На него могат да 
бъдат поканени да присъстват представители 
на държавни органи, на юридически лица 
с нестопанска цел, както и други лица, без 
право на глас.
Чл. 10. (1) За всяко заседание се води про-
токол, който се подписва от председателя и 
присъствалите членове. 
(2) Протоколът съдържа кратки мотиви за 
всяко прието решение.
(3) Решенията на съвета се приемат с явно 
гласуване и с мнозинство 2/3 от състава.
(4) Информация за решенията на съвета 
по чл. 2, т. 1 се публикува на официалната 
интернет страница на Министерството на пра-
восъдието в едномесечен срок от провеждане 
на заседанието, на което са приети.
Чл. 11. Дирекция „Международна правна 
закрила на детето и международни осиновя-
вания“ в Министерството на правосъдието 
подпомага експертно и технически дейността 
на съвета, като:
1. подготвя проект на дневен ред за засе-
данията на съвета и изпраща резюме от него 
на членовете в срока и по реда на чл. 7, ал. 3;
2. осигурява протоколист и докладчик за 
участие в заседанията на съвета;
3. съхранява протоколите и материалите 
от заседанията за срок 20 години, след което 
се извършва предаването им на Националния 
архивен фонд по реда на Закона за Нацио-
налния архивен фонд;
4. прилага извлечения от всеки протокол 
към съответното досие, за което се отнася 
приетото решение;
5. извършва публикуването на информа-
цията по чл. 10, ал. 4.
Заключителна разпоредба
Параграф единствен. Правилникът се из-
дава на основание чл. 114, ал. 5 от Семейния 
кодекс и влиза в сила от 1 октомври 2009 г.
За министър: Ж. Петрова
11053
НАРЕДБА № 11 
от 16 септември 2009 г. 
за реда за водене, съхраняване и достъп до 
регистъра на имуществените отношения на 
съпрузите
Г л а в а  п ъ р в а
ОБЩИ ПОЛОЖЕНИЯ
Чл. 1. Тази наредба урежда реда за водене и 
съхраняване на регистъра на имуществените 
отношения на съпрузите, както и за предос-
тавяне на достъп, извършване на справки и 
издаване на удостоверения за вписаните в 
регистъра обстоятелства.
Чл. 2. Дейностите по чл. 1 се извършват 
от Агенцията по вписванията към мини-
стъра на правосъдието, наричана по-нататък 
„Агенцията“. 
Чл.  3. (1) Регистърът на имуществените 
отношения на съпрузите, наричан по-нататък 
„регистъра”, е единна централизирана елек-
тронна база данни, съдържаща информация 
за брачните договори и за приложимия за-
конов режим на имуществените отношения 
на съпрузите. 
(2) В регистъра се вписват и промените на 
режима на имуществените отношения между 
съпрузите, както и изменението и прекратя-
ването на брачния договор, отбелязани в акта 
за сключен граждански брак.